Tiltale for overtrædelse af straffelovens § 288, stk. 1, nr. 1
Ret: Retten i Helsingør (1. instans)
Faggruppe: Straffesag — Grundlovssag
Sagsemner: Formueforbrydelser;
Strafferetlige sanktioner og andre foranstaltninger;

/

RETTEN I HELSINGØR

Udskrift af retsbogen

Den 17. august 2011 kl. 10.30 blev retten sat af Dommer.

Retsmødet var offentligt.

Rettens nr. 1-2385/2011 og 1-2386/2011
Politiets nr. 0900-76313-00033-11

Anklagemyndigheden
mod
Sigtede
cpr-nummer Født 1992

Grundlovsforhør

Anklager var mødt for anklagemyndigheden og fremlagde retsmødebegæring
med bilag.

Advokat Poul Ege Poulsen, der var mødt, blev beskikket som forsvarer for
Sigtede.

Sigtede blev fremstillet kl. 10.35, bekræftede sit navn og sin fødselsdato, og
at han blev anholdt den 16. august 2011 kl. 13.05.

Sigtede blev gjort bekendt med, at han ikke havde pligt til at udtale sig.

Anklageren sigtede Sigtede for røveri efter straffelovens § 288, stk. 1 nr. 1,
ved den 16. august 2011 ca. kl. 13.05 i Bager, Adresse, By, med tildækket
ansigt og ved trussel med en hardballpistol at have tvunget ekspedienten og
ejeren af bagerforretningern, Forurettede, til at udlevere 2.015 kr., idet
sigtede udtalte ”gå hen til kassen og fyld pengene ned i posen” eller
lignende.

Sigtede havde mulighed for at tale med sin forsvarer.

Sigtede erkendte sig skyldig.

Sigtede forklarede, at han i går manglede penge "til dagen og vejen". Han
bor et par hundrede meter fra bageriet. Han gik hjemmefra for at skaffe sig
penge. Han medbragte sin cykel, en gul Netto-pose, en hardball-pistol, et
tørklæde og en hue. Pistolen havde han bag linningen i bukserne. Han gik
først over på tanken, men ombestemte sig og gik i stedet til bagerbutikken.
Han stillede cyklen uden for butikken, trak tørklædet over hovedet og gik
derefter ind i butikken samtidig med, at han tog pistolen frem. Han

Std 75261



/

side 2

henvendte sig til ekspedienten, der stod ved kassen. Han gik om bag disken,
gav ekspedienten posen og udtalte, som det er gengivet i sigtelsen. Han holdt
samtidig pistolen frem, så den var synlig, men han pegede ikke direkte på
hende. Ekspedienten åbnede kasseapparatet, lagde penge ned i posen og gav
ham posen, hvorefter han løb ud af butikken, tog cyklen og begyndte at cykle
væk. Imidlertid råbte ekspedienten efter hjælp, og han blev tilbageholdt af en
tililende person, indtil politiet kom.

Pistolen havde han købt på et loppemarked, og han er enig i, at den kan kon-
fiskeres.

Diktatet påhørt og godkendt.

Anklageren oplyste, at sigtede tidligere er straffet ved Helsingør Rets dom af
9. oktober 2009 med fængsel i 1 år, betinget med prøvetid til 9. oktober 2011.
Sagen angik to forhold af røveri efter straffelovens § 288, stk. 1 nr. 1, begge
begået mod tankstationer og under anvendelse af henholdsvis attrap-pistol og
plomberet pistol.

Sigtede forklarede om sine personlige forhold, at han har gennemført grund-
forløbet på kokkeuddannelsen, men at det ikke er lykkedes ham at finde en
læreplads. Han bor hjemme hos sine forældre. Han har haft forskellige små-
jobs, men er for tiden uden arbejde.

Anklageren foreslog sagen fremmet til dom uden anklageskrift på grundlag
af sigtedes erkendelse, jf. retsplejelovens § 831.

Efter samråd med sin forsvarer erklærede sigtede sig indforstået hermed

Anklageren rejste herefter tiltale i overensstemmelse med sigtelsen og påstod
tiltalte straffet med en ubetinget fællesstraf. Anklageren nedlagde endvidere
påstand om konfiskation af en hardball-pistol.

Forsvareren påstod rettens mildeste dom, navnlig således at dommen gøres
helt eller delvist betinget. Tiltalte var enig i konfiskation.

Tiltalte havde lejlighed til at udtale sig.

Retten afsagde dom.

Efter samråd med sin forsvarer tog tiltalte betænkningstid med hensyn til an-
ke.

Anklageren påstod sigtede varetægtsfængslet i medfør af retsplejelovens §
769, stk. 1, jf. 762, stk. 2, nr.1 under eventuel anke eller indtil afsoning kan
iværksættes. Anklageren anførte at tiltalte er idømt en langvarig frihedsstraf
og at hensynet til retshåndhævelsen henset hertil kræver, at tiltalte ikke sæt-



/

side 3

tes på fri fod.

Forsvareren protesterede.
Tiltalte havde lejlighed til at udtale sig.

Retten afsagde

Kendelse

Der er, jf. den afsagte dom, en særligt bestyrket mistanke om, at sigtede er
skyldig i røveri efter straffelovens § 288, stk. 1 nr. 1.

Sagen er afsluttet med dom på grundlag af tiltaltes erkendelse og den udmål-
te straf er en fællesstraf, hvori indgår en straf på fængsel i 1 år hidrørende fra
kriminalitet begået for knapt 2 år siden.

På denne baggrund og da det nu pådømte forhold ikke alene ville kunne
medføre en straf på 1½ - 2 års fængsel skønnes hensynet til retshåndhævel-
sen ikke at kræve, at sigtede frihedsberøves under en eventuel anke, eller
ind-til fuldbyrdelse kan iværksættes.

Betingelserne i retsplejelovens § 762, stk. 2, nr. 1, er derfor ikke opfyldt,
hvorfor

bestemmes:
Anmodningen om varetægtsfængsling tages ikke til følge.

Sigtede blev løsladt kl. 11.15

Anklageren påkærede kendelsen med påstand om varetægtsfængsling.

Der tillagdes den for tiltalte beskikkede forsvarer, advokat Poul Ege Poulsen,
2.100 kr. med tillæg af moms i salær. Beløbet betales af tiltalte.

Sagen sluttet.

Retten hævet kl. 11.15.

Dommer



/





/